**РЕПУБЛИКА СРБИЈА**

**НАРОДНА СКУПШТИНА**

**БИБЛИОТЕКА НАРОДНЕ СКУПШТИНЕ**

**Тема: Представљање Рома у парламенту**

**Датум: 16.12.2013.**

**Бр. З-20/13**

**Ово истраживање је урадила Библиотека Народне скупштине за потребе рада народних посланика и Службе Народне скупштине. За више информација молимо да нас контактирате путем телефона 3026-532 и електронске поште** ***istrazivanja@parlament.rs*.** **Истраживања којa припрема Библиотека Народне скупштине не одражавају званични став Народне скупштине Републике Србије.**

**САДРЖАЈ**

[Увод 2](#_Toc374959412)

[ЕВРОПСКИ ПАРЛАМЕНТ 2](#_Toc374959413)

[ДЕТАЉНИЈЕ ИНФОРМАЦИЈЕ О АКТИВНОСТИМА ПОЈЕДИНИХ ДРЖАВА 3](#_Toc374959414)

[Португалија 3](#_Toc374959415)

[Чешка 3](#_Toc374959416)

[Шпанија 4](#_Toc374959417)

[ТАБЕЛАРНИ ПРЕГЛЕД 6](#_Toc374959418)

[Табела 1. Представљање Рома у парламенту и број посланика ромске националности 6](#_Toc374959419)

[Табела 2. Парламентарни одбори надлежни за људска и мањинска права чији рад обухвата питања у вези са ромском националношћу 6](#_Toc374959420)

[Табела 3: Контакти парламентарних радних тела надлежних за питања у вези са друштвеном укљученошћу ромске националности 8](#_Toc374959421)

#

# УВОД

На основу постављеног захтева за истраживање, Библиотека Народне скупштине је 26.11.2013. поставила Европском центру за парламентарна истраживања и документацију упитник бр. 2433 у вези с укљученошћу представника ромске националности у рад националних парламената.

Примљен је одговор од 24 национална парламената и Европског парламента. У ниже наведеним табелама дат је преглед потпуних одговора на постављени упитник и контакта парламентарних радних тела надлежних за питања у вези са друштвеном укљученошћу ромске националности у појединим европским државама.

У француском параламенту није установљен посебни одбор за људска права и права националних мањина, а такође у Народној скупштини (доњем дому парламента) нема посланика ромске националности. У аустријском, норвешком и финском парламенту подаци о националној припадности посланика нису од значаја за њихов мандат. У белгијском парламенту, будући да нема посебног одбора за људска права и права националних мањина, питањима у вези с ромском националношћу баве се одбори према својим надлежностима. У естонском парламенту нема посебног одбора надлежног за људска права и права националних мањина, а питањима у вези с овом темом бави се Одбор за уставна питања.

# ЕВРОПСКИ ПАРЛАМЕНТ

Посланица Европског парламента Ливиа Јарока (Lívia JÁRÓKA) је у више наврата извештавала о питањима у вези с друштвеном укљученошћу Рома[[1]](#footnote-1).

Извештај Европске комисије о платформи за друштвену инклузију Рома као и информације о предузетим активностима држава чланица су доступни на сајту невладине организације Европска алијанса за јавно здравље (European Public Health Alliance - EPHA)[[2]](#footnote-2).

Дебата о положају Рома на пленарној седници Савета и Комисије одржаној у Стразбуру 9. октобра 2013. је доступна на Интернету.[[3]](#footnote-3)

Детаљне информације о националним стратегијама за друштвену укљученост Рома су доступне на сајту Европске комисије.[[4]](#footnote-4)

# ДЕТАЉНИЈЕ ИНФОРМАЦИЈЕ О АКТИВНОСТИМА ПОЈЕДИНИХ ДРЖАВА

## Португалија

У садашњем сазиву парламента, Одбор за етику, држављанство и комуникације, кроз Пододбор за једнаке могућности и породицу током шест месеци је на својим седницама слушао излагања низа ентитета и личности који су представљали проблеме ромске заједнице и активности у овој области. На основу прикупљених информација, као и мишљења која су из њих проистекла припремљен је извештај. Закључено је да је неопходно да ромска заједница изабере своје представнике, као и да је веома је важно да се идентификују лидери ромске заједнице који могу да преузму виталну улогу у њеном мобилисању.

Градске општине су надлежне за промовисање социјалне интеграције и имају кључну улогу у спречавању расизма, укључујући и организацију обука (општине, судови, домови здравља, школе, полицијске станице). Карлос Мигуел (Carlos Miguel), градоначелник града Тореш (Torres Vedras) који је Ром, учествовао је у раду Пододбора за једнаке могућности и породицу.

Веб сајт Комесеријата за имиграцију и интеркултурни дијалог (Alto Comissariado para a Imigração e Diálogo Intercultural - ACIDI)[[5]](#footnote-5) има за циљ да информише јавност о активностима овог посебног владиног тела установљеног Законом бр. 167/2007 од 3. маја 2007. Овај сајт је конфигурисан као платформа информација које су дистрибуиране кроз различите тематске целине. Једна од тематских целина је намењена ромској заједници[[6]](#footnote-6). На овој секцији сајта може се наћи и текст Националне стратегије за интеграцију Рома, као и преглед рада медијатора за Роме у градским општинама.

Канцеларија за подршку ромској заједници (Gabinete de Apoio às Comunidades Ciganas - GACI) која прати интересе и перспективе ромске заједнице, предузела је разне акције, а једна од значајнијих је пилот-пројекат увођења медијатора за Роме у градским општинама који раде на
промоцији друштвеног укључивања Рома, у координација са другим организацијама надлежним у области образовања, стамбене политике, запошљавања, професионалне обуке и здравства. Рад Канцеларије за подршку ромској заједници може се пратити на њеном веб сајту[[7]](#footnote-7).

## Чешка

Питања у вези с друштвеном укљученошћу Рома постала су веома актуелна после 1995. године када је забележен брз раст броја Рома у Чешкој Републици. Парламент није посебно ангажован на раду у вези с проблемима везаним за друштвени статус Рома, али низ невладиних организација успешно реализује пројекте везане за борбу против дискриминације и друштвено укључивање Рома.

Списак линкова невладиних организација које се баве питањима у вези с друштвеном укљученошћу Рома, миграната и избеглица[[8]](#footnote-8):

|  |
| --- |
| http://www.llp.cz/subdomains/cz/ http://www.poradna-prava.cz/ http://www.infoservis.net/ http://www.mkc.cz/ http://www.clovekvtisni.cz/english/ http://www.soze.cz/ http://www.uprchlici.cz/  |

## Шпанија

Тренутно у шпанском парламенту ниједан посланик не заступа интересе Рома. Међутим, у парламентарним сазивима у периоду 1977-1986. један од посланика био је ромског етничког порекла. Реч је о Хуану де Диос Рамирез Хередиа (Juan de Dios Ramírez Heredia), члану шпанске Социјалистичке радничке партије који је такође био и посланик Европског парламента (1986-1999). Хуан де Диос Рамирез Хередиа се активно залагао за заштиту права ромске националности.

Током последњих деценија, сукцесивне Владе Шпаније су изразиле видан интерес за промоцију активности усмерених на ромску популацију. Упоредо с тим, шпанско законодавство је прилагођено међународним правилима потписивањем, ратификацијом или приступањем међународним правним инструментима о правној и социјалној заштити националних мањина, а посебно европске ромске популације.

Међуминистарска комисија за проучавање проблема који утичу на ромску заједницу установљена је 1978. године у оквиру Министарства културе. Ова Комисија спроводи истраживања и израђује студије и друга релевантна документа усмерене на регулисање друштвеног положаја ромске популације. У истој години, у шпанском парламенту је једногласно усвојен не-законодавни предлог (резолуција)[[9]](#footnote-9) о правном статусу ромске популације. Овим актом су укинута постојећа ограничења која су вршила негативан утицај на ромску заједницу.

Године 1985. шпански парламент је одобрио "Национални развојни план за Роме". Године 1989. административна јединица под називом "Програм за развој ромске заједнице" установљена је у тадашњем Министарству за социјална питања, а тренутно се налази у оквиру Министарства за здравље, социјалне службе и равноправност.

Године 1999. Конгрес посланика (доњи дом парламента) је на пленарној седници усвојио одлуку о оснивању Пододбора за питања Рома у оквиру Одбора за социјалну политику и запошљавање. Пододбор за питања Рома је израдио извештаје и препоруке за продубљено проучавање питања која утичу на ромску популацију.

У последњих неколико година, постигнут је видан напредак у погледу учешћа ромских удружења у јавној сфери. Краљевом Уредбом 891/2005 основан је 2005. године Државни савет Рома. Недавно је Краљевом Уредбом 1262/2007 основан Савет за промоцију једнакости и борбу против дискриминације према расном или етничком пореклу, у чијем чланству су заступљена два удружења за одбрану интереса ромске заједнице. У 2010. години Влада је усвојила Акциони план за развој Рома 2010-2012 у циљу побољшања услова живота ромске заједнице. У изради Акционог плана узете су у обзир иницијативе предложене од стране радних група Државног савета Рома.

Шпанска Влада, у складу с одредбама ЕУ Оквирног плана за националне стратегије за интеграцију Рома до 2020 (EU Framework for National Roma Integration Strategies up to 2020) доставила је Европској комисији у априлу 2012. Националну стратегију која успоставља оквир за друштвено укључивање ромске популације у следећих десет година. Тренутно се у парламентарном Одбору за равноправност разматра не-законодавни предлог о Ромкињама (Резолуција о Ромкињама).

# ТАБЕЛАРНИ ПРЕГЛЕД

## Табела 1. Представљање Рома у парламенту и број посланика ромске националности

|  |  |  |
| --- | --- | --- |
| Држава/међународна организација | Број посланика који представљају Роме | Број посланика ромске националности |
| Албанија | 0 | 0 |
| Босна и Херцеговина | 0 | 0 |
| Грчка | 0 | 0 |
| Данска | 0 | 0 |
| Европска унија | 1 | 1 |
| Кипар | 0 | 0 |
| Латвија | 0 | 0 |
| Литванија | 0 | 0 |
| Мађарска | 0 | 4 |
| Немачка | 0 | 0 |
| Пољска | 0 | 0 |
| Португалија | 0 | 0 |
| Румунија | 1 | нема података |
| Словачка | 1 | 1 |
| Финска | 0 | 0 |
| Холандија | 0 | 0 |
| Хрватска | 1 | 1 |

## Табела 2. Парламентарни одбори надлежни за људска и мањинска права чији рад обухвата питања у вези са ромском националношћу

|  |  |  |  |  |
| --- | --- | --- | --- | --- |
| Држава | Назив одбора надлежног за људска и мањинска права (укључујући питања у вези са ромском националношћу) | Број посланика Рома у овом одбору | Надлежност одбора | Учешће одбора у интерпарламентарним активностима у вези са ромском националношћу |
| Албанија | Одбор за рад, здравље и социјална питања | 0 | Питања у вези са социјалном политиком, здравством и условима рада | не |
| Босна и Херцеговина | Заједничка комисија за људска права, права детета, младе, имиграцију, избеглице,азил и етику; Савет националних мањина (посебно саветодавно тело Парламентарне скупштине БиХ) | 1 представник Рома у Савету националних мањина | Разматрање питања која се односе на остваривање људских права и основних слобода загарантованих Уставом и законодавством БиХ | да |
| Грчка | Специјални стални Одбор за равноправност, омладину и људска права | 0 | Питања у вези с заштитом људских права и основних слобода | нема података |
| Данска | За питања у вези с друштвеном укљушеношћу Рома надлежени су локални нивои власти у општинама. У одређеној мери, овим питањем се бавe Одбор за имиграцију и интеграцију и Одбор са социјална питања. | 0 | Наведени парламентарни одбори се баве питањима у вези са интеграцијом странаца у Данској и широким спектром социјалних питања.  | не |
| Кипар | Одбор за људска права и родну равноправност  | 0 | Питања у вези с заштитом људских права | Учешће на међународним скуповима |
| Латвија | Одбор за људска права и односе с јавношћу | 0 | Питања у вези с заштитом људских права и основних слобода | да |
| Литванија | Одбор за људска права | 0 | Питања у вези с заштитом грађанских права и регулисањем положаја мањина које живе у Литванији | да |
| Мађарска | Одбор за људска права, мањине, грађанска и верска питања | 2 | Питања у вези с заштитом људских права, права мањина и грађанских слобода | Један од чланова одбора, ромске националности, је учествовао на оснивачкој седници Ромске интерпарламентарне организације у Београду, маја 2013. |
| Немачка | Одбор за људска права и хуманитарну помоћ | 0 | Питања у вези с заштитом људских права и хуманитарном помоћи у Немачкој и свету | Одбор у оквиру својих надлежности редовно одржава састанке с темом ''Инклузија Рома'' |
| Пољска (Сејм - доњи дом парламента) | Одбор за националне мањине | 0 | Питања у вези с остваривањем права националних мањина | не |
| Португалија | Одбор за етику, држављанство и комуникације, Пододбор за једнаке могућности и породицу | 0 | Питања у вези са друштвеном укљученошћу, имигарцијом, породицом и борбом против дискриминације | не |
| Румунија | Одбор за људска права, верске заједнице и мањине(укључује Поткомисију за Роме) | 1 (Председник Одбора је посланик ромске партије "За Европу" ) | Питања у вези с заштитом људских права, права мањина и права верских заједница | да |
| Словачка | Одбор за људска права и мањине | 1 | Питања у вези с заштитом људских права и права мањина | не |
| Финска | Одбор за равноправне услове запошљавања | 0 | Питања у вези с радним окружењем, равноправношћу и државном службом | не |
| Холандија | Одбор за социјална питања и запошљавање | 0 | Разматрање питања у вези с социјалним статусом и запошљавањем | не |
| Хрватска | Одбор за људска права и права националних мањина | 1 | Питања у вези с остваривањем и заштитом људских права и слобода | Одбор је учествовао у многим билатералним и мултилатералним састанцима везаним за права мањина, укључујући и Роме. |

## Табела 3: Контакти парламентарних радних тела надлежних за питања у вези са друштвеном укљученошћу ромске националности

|  |  |  |  |  |  |
| --- | --- | --- | --- | --- | --- |
| Држава/међу-народна организација | Парламент | Адреса | Особа за контакт | Телефон | Ел. пошта |
| Албанија | Парламент | Bulevardi “Dëshmorët e Kombit”, nr.4, Tiranë | Egla Jera, саветник у Одбору за рад, здравље и социјална питања | 0035542278327 | ejera@parlament.al |
| Босна и Херцеговина | Парламентa-рна скупштина | Трг БиХ 1, Сарајево | Емина Јахић | +387 33 286 028 | emina.jahic@parlament.ba |
| Грчка | Грчки парламент | Parliament Mansion (Megaro Voulis), GR-10021, Athens |  | +30 210 373 5067 | studies@parliament.gr |
| Данска | Дански Парламент (Folketinget) | Christiansborg 1240 København K |  | +45 3337 5500 | folketinget@ft.dk |
| Европска Унија | Европски парламент | Parlement européenBât. Altiero Spinelli12E25360, rue Wiertz / Wiertzstraat 60B-1047 Bruxelles | Lívia JÁRÓKA, посланица ЕП (Европска народна партија) | +32(0)2 28 45218 | livia.jaroka@europarl.europa.eu |
| Кипар | Народна скупштина | The House of Representatives of the Republic of Cyprus 1402 Nicosia | Vassiliki Anastassiadou, Генерални секретар | +357 22 407 302 | s.g@parliament.cy |
| Латвија | Парламент (Saeima) | Jekaba iela 11,Riga,  | Rita Naseniece, виши саветник у Одбору за људска права и односе с јавношћу | (+0037) 67087246 | Rita.Naseniece@saeima.lv |
| Литванија | Парламент (Seimas) | Gedimino pr. 53, LT-01109 Vilnius | Jolanta Savickienė, секретар Одбора за људска права | +370 5 239 6808 | jolanta.savickiene@lrs.lt |
| Мађарска | Народна скупштина | 1055 Budapest, Kossuth ter 1-3. | Ilona Arczt, саветник у Одбору за људска права, мањине, грађанска и верска питања | +36-1-441-5033 | ilona.arczt@parlament.hu |
| Немачка  | Бундестаг (доњи дом парламента) | Platz der Republik 1D-11011 Berlin | Andrea Kerstges, секретар Одбора за људска права и хуманитарну помоћ | 004930227-33550 | menschenrechtsausschuss@bundestag.de |
| Пољска | Сејм (доњи дом парламента) | 00-902 WarszawaWiejska 4/6/8 | Monika Wielichowska | (48) 663 337 777 | Monika.Wielichowska@sejm.pl |
| Португалија | Републичка скупштина | Palácio de S. Bento1249-068 Lisboa,  | - | (+351) 213919000 | Cic.rp@ar.parlamento.pt |
| Румунија | Представнички дом (доњи дом парламента) | 15063 Bucharest, Palace of Parliament2-4 Izvor Street | Nicolae Paun, председник Одбора за људска права, верске заједнице и мањине | (0040) 021.414.1120, (0040) 021.414.1121 | cp05@cdep.ro |
| Словачка | Национални савет Словачке републике | Nam. A. Dubceka 181280 Bratislava | Rudolf Chmel, секретар Одбора за људска права и мањине | 00 421 2 5972 1699 | Rudolf.chmel@nrsr.sk |
| Финска | Парламент | 00102 Eduskunta | Marjaana Kinnunen, секретар Одбора за равноправне услове запошљавања | +35894322295 | marjaana.kinnunen@eduskunta.fi |
| Холандија | Парламент  | Postbox 20017, 2500 EA The Hague, The Netherlands

|  |
| --- |
|  |

 | Giel Wijgergangs |

|  |
| --- |
|  0031 70 3129226  |

 | giel.wijgergangs@eerstekamer.nl |
| Хрватска | Хрватски сабор | Трг св. Марка 6, 10 000 Загреб | Ружица Ђикић, секретар Одбора за људска права и права националних мањина | 385 14 569 -754 | ruzica.djikic@sabor.hr |
| Шпанија | Конгрес представника(доњи дом парламента) | - | - | - | - |

*Извор информација*

ECPRD Request No. 2433 Roma Inclusion (26.11.2013.)

 Истраживање урадила:

 Тања Остојић

 начелник Библиотеке

1. http://www.europarl.europa.eu/meps/en/28141/LIVIA\_JAROKA\_home.html [↑](#footnote-ref-1)
2. http://www.epha.org/a/5775 [↑](#footnote-ref-2)
3. http://www.europarl.europa.eu/sides/getDoc.do?pubRef=-//EP//TEXT+CRE+20131009+ITEM-013+DOC+XML+V0//EN&language=EN [↑](#footnote-ref-3)
4. http://ec.europa.eu/justice/discrimination/roma/national-strategies/index\_en.htm [↑](#footnote-ref-4)
5. [www.acidi.gov.pt](http://www.acidi.gov.pt) [↑](#footnote-ref-5)
6. http://www.acidi.gov.pt/?\_pageId=1379&\_previewPage=1 [↑](#footnote-ref-6)
7. [www.ciga-nos.pt](http://www.ciga-nos.pt) [↑](#footnote-ref-7)
8. National Activity Report: Czech Republic - antidiscrimination and diversity training. <http://ec.europa.eu/justice/discrimination/files/antidiscrimination_training_czechrepublic_en.pdf> [↑](#footnote-ref-8)
9. У складу с члановима 193-195. Пословника Конгреса представника (доњег дома парламента) посланичке групе могу да поднесу не-законодавни предлог (резолуцију) за разматрање и усвајање. Веб адреса Пословника Конгреса представника: http://www.congreso.es/portal/page/portal/Congreso/Congreso/Hist\_Normas/Norm/standing\_orders\_02.pdf [↑](#footnote-ref-9)